FC Botoșani și-a asigurat prezența în viitorul sezon al SuperLigii României, după ce a câștigat și manșa retur a barajului cu CS Mioveni, scor 1-0 (2-0 la general).
*Click pe numele marcatorului pentru a vedea golul*
CS Mioveni - FC Botoșani 0-1
Botoșănenii au avut prima ocazie de gol în minutul 20 al partidei, când șutul lui Florescu a fost respins în lateral de Croitoru.
Aldair, jucător care a marcat unicul gol în meciul tur, a fost și el aproape de gol, însă același Croitoru a avut o intervenție salvatoare.
În a doua repriză, tot oaspeții au fost mai periculoși. Dican a trimis o lovitură de cap în bară.
Botoșănenii au reușit în cele din urmă să și marcheze, în urma unei faze finalizate de Mailat, în minutul 75.
Cu scorul de 2-0 la general, FC Botoșani reușește astfel să salveze sezonul și să rămână în SuperLiga României.